b"\n_START_ARTICLE_\nNikolaj Zaremba\n_START_PARAGRAPH_\nNikolaj Ivanovitj Zaremba (15. juni 1821 \xe2\x80\x93 8. april 1879) var en russisk musikteoretiker og komponist._NEWLINE_Zaremba blev f\xc3\xb8dt i provinsen Vitebsk i 1821. Han var en af de oprindelige professorer ved Sankt Petersborg Konservatorium, da det blev grundlagt i 1862. I 1867 efterfulgte han Anton Rubinstein som konservatoriets direkt\xc3\xb8r og havde posten indtil 1871. Han d\xc3\xb8de i Sankt Petersborg i 1879._NEWLINE_Hans mest kendte elev p\xc3\xa5 konservatoriet var Pjotr Iljitj Tjajkovskij. Andre inkluderer Vasilij Safonov._NEWLINE_Zarembas ekstreme konservatisme farvede b\xc3\xa5de hans undervisning generelt og hvad han forventede af sine studerende i s\xc3\xa6rdeleshed. Sammen med Anton Rubinstein, og i mods\xc3\xa6tning til De Fems fremadsynede tendenser, forblev Zaremba mist\xc3\xa6nksom, og endda fjendtlig, over for nye tendenser inden for musikken. I stedet fors\xc3\xb8gte han at bevare, hvad han s\xc3\xa5 som det bedste i den vestlige tradition fra den umiddelbare fortid. Zaremba idoliserede Beethoven, is\xc3\xa6r hans senere v\xc3\xa6rker, men hans personlige smag rakte ikke videre end til Mendelssohn. Hvis nogen spurgte ham om Hector Berlioz, Robert Schumann \xe2\x80\x94 eller, n\xc3\xa6rmere hans hjem, Mikhail Glinka \xe2\x80\x94 ville Zaremba sandsynligvis have v\xc3\xa6ret n\xc3\xb8dt til at indr\xc3\xb8mme sin uvidenhed._NEWLINE_Tjajkovskijs biograf David Brown skriver, at Zarembas prim\xc3\xa6re mangel var en komplet mangel p\xc3\xa5 sand opfindsomhed rent musikalsk eller p\xc3\xa5 nogen anden form for fantasi. Idet han holdt sig til sin l\xc3\xa6rer Adolf Bernhard Marx' komponeringsh\xc3\xa5ndbog, lod Zaremba sine elever fra denne og til at stedere streng kontrapunkt og kirketonearter som forklaret af Bellerman. P\xc3\xa5 grund af hans mangler p\xc3\xa5 opfindsomhed var Zarembas eneste mulighed for at forbedre en elevs komposition at p\xc3\xa5l\xc3\xa6gge de sn\xc3\xa6vre regler for komposition, som han selv havde l\xc3\xa6rt meget grundigt."